#  LIETOŠANAS INSTRUKCIJA: INFORMĀCIJA LIETOTĀJAM

**Aknefug Oxid Mild 5% gels**

*Benzoylis peroxidum*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts vai farmaceits Jums teicis(-kusi).

- Saglabājiet šo instrukciju! Iespējams, ka vēlāk to vajadzēs pārlasīt.

1. Ja Jums nepieciešama papildus informācija vai padoms, vaicājiet farmaceitam.
2. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā Skatīt 4. punktu.
3. Ja nejūtaties labāk vai jūtaties sliktāk, Jums jākonsultējas ar ārstu.

# Šajā instrukcijā varat uzzināt:

1. Kas ir **Aknefug** un kādam nolūkam to lieto
2. Kas Jums jāzina pirms **Aknefug** lietošanas
3. Kā lietot **Aknefug**
4. Iespējamās blakusparādības
5. Kā uzglabāt **Aknefug**
6. Iepakojuma saturs un cita informācija
7. **KAS IR Aknefug UN KĀDAM NOLŪKAM TO LIETO**

**Aknefug** ir lobošs un antibakteriāls gels lietošanai uz ādas.

Visas endogēni izraisītās (t.i. pubertātes periodā hormonālo pārvērtību radītas) piņņu (aknes) formas.

#  KAS JUMS JĀZINA PIRMS AKNEFUG LIETOŠANAS

# Nelietojiet Aknefug šādos gadījumos:

* + Ja Jums ir alerģija pret benzilperoksīda hidrātu vai kādu citu (6. punktā minēto) šo zāļu sastāvdaļu.
	+ Jāuzmanās no nokļūšanas acīs, deguna atverēs un uz gļotādām (lūpām, mutē).
	+ Grūtniecības pēdējos mēnešos.

**Brīdinājumi un piesardzība lietošanā**

Pirms Aknefug lietošanas konsultējieties ar ārstu vai farmaceitu.

* + Ja Jums ir atopiska ar tieksmi uz alerģijām un sausa, netaukaina āda, pirms lietošanas konsultējaties ar ārstu vai farmaceitu.
	+ Izvairieties no vienlaicīgas lietošanas ar ādu kairinošiem līdzekļiem. Pie tiem pieskaitāmi arī intensīvi saules stari (UV starojums). Lietošanas laikā jāizvairās no ārstēto ādas apgabalu vienlaicīgas intensīvas apstarošanas ar UV stariem (piemēram, sauļošanās, solārija), jo var pastiprināties reakcija pret UV stariem.
	+ Izvairieties no **Aknefug** nokļūšanas matos un uz tekstīlijām (no rokām vai ārstētās ādas), lai izvairītos no izbalināšanas (krāsas izzušanas), piemēram, gultas veļu, drēbēm, roku dvieļiem, sporta biksēm u.t.t.
	+ Nejauša nokļūšana acīs izraisa apsārtumu un durstošu sajūtu. Šādos gadījumos aci rūpīgi jāizskalo ar tekošu ūdeni 15 minūtes.
	+ Pēc nejaušas norīšanas var rasties gļotādas kairinājums ar kuņģa sāpēm, sliktu dūšu un vemšanu. Tādos gadījumos steidzami konsultējaties ar ārstu.

# Citu zāļu lietošana:

Pastāstiet ārstam vai farmaceitam par visām zālēm, kuras lietojat pēdējā laikā esat lietojis vai varētu lietot.

Jāizvairās no vienlaicīgas ādu kairinošu līdzekļu lietošanas.

# Grūtniecība un barošana ar krūti

 Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.

**Aknefug** grūtniecības un zīdīšanas periodā drīkst lietot tikai izvērtējot iespējamā ieguvuma/riska attiecību. Grūtniecības perioda pēdējos mēnešos **Aknefug** lietot nedrīkst.

# Transportlīdzekļu vadīšana un mehānismu apkalpošana

**Aknefug** neietekmē spēju vadīt transporta līdzekļus un apkalpot mehānismus.

# Aknefug satur stearilspirtu.

Satāvā esošais stearilspirts var izraisīt lokālas ādas reakcijas (piemēram, kontaktdermatītu).

# KĀ LIETOT AKNEFUG

Vienmēr lietojiet šīs zālestieši tā, kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

**Aknefug** ir domāts tikai ārīgai lietošanai uz ādas.

**Aknefug** jāuzziež uz slimās ādas vienu līdz divas reizes dienā. Tas jālieto, līdz izzūd slimības simptomi, vidēji apmēram 4 nedēļas.

**Ja esat lietojis Aknefug vairāk nekā noteikts**

Jums var rasties ievērojami atūdeņošanās procesi ādā un sākties intensīva ādas lobīšanās. Nekavējoties pārtrauciet lietot **Aknefug** un, ja nepieciešams, kontaktējaties ar ārstu vai farmaceitu.

**Ja esat aizmirsis lietot Aknefug**

Nelietojiet dubultu devu, lai aizvietotu aizmirsto devu.

**Ja pārtraucat lietot Aknefug**

Apspriediet lūdzu turpmāko ārstēšanās gaitu ar savu ārstu, jo abos gadījumos ir apdraudēts veiksmīgs ārstēšanas rezultāts. Ja Jums ir kādi jautājumi par šī produkta lietošanu, jautājiet savam ārstam vai farmaceitam.

# IESPĒJAMĀS BLAKUSPARĀDĪBAS

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Iespējams ādas kairinājums, īpaši tad, ja Jums ir jutīga āda vai Jums ir bijušas paaugstinātas jutības reakcijas jau iepriekš.

Ja pamanāt kādu no sekojošām blakusparādībām, nekavējoties pārtraucat **Aknefug** lietošanu un konsultējaties ar ārstu vai farmaceitu.

**Retāk** (mazāk kā 1 no 100, bet vairāk kā 1 no 1 000 pacientiem novēroja) ādas reakcijas, iespējams kontaktekzēma vai kontaktdermatīts, nātrenes izsitumi, čulgas.

**Reti** (mazāk kā 1 no 1 000, bet vairāk kā 1 no 10 000 pacientiem novēroja) alerģiskas ādas reakcijas un folikulītu (matu maisiņa iekaisums).

# ! Ārstēšanās sākumā iespējami tādi nelieli ādas bojājumi ārstētajos rajonos kā apsārtums, nieze, dedzinoša sajūta, kuri parasti pāriet pēc pāris dienām. Sausa āda un neliela ādas lobīšanās ir terapijai vēlamas blakusparādības.

Ja šie simptomi vēl pastāv vai kļūs stiprāki pēc 4-6 dienu ārstēšanas, jāsamazina lietotā deva un jākonsultējas ar ārstu vai farmaceitu.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003, tīmekļa vietne: www.zva.gov.lv. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

1. **KĀ UZGLABĀT AKNEFUG**

Uzglabāt bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz etiķetes un kastītes pēc “Verwendbar bis”. Derīguma termiņš attiecas uz norādītā mēneša pēdējo dienu.

Uzglabāt ledusskapī (2° līdz 8C).

Uzglabāšanas laiks pēc pirmās atvēršanas - 12 mēneši.

# IEPAKOJUMA SATURS UN CITA INFORMĀCIJA

**Ko Aknefug satur**

Aktīvā viela ir benzilperoksīda hidrāts.

1 g gela satur 66,7 mg benzilperoksīda hidrāta, kas atbilst 50 mg benzilperoksīda.

Citas sastāvdaļas ir: karmelozes nātrija sāls, mikrokristāliskā celuloze, sālsskābe, makrogollaurilēsteris, 96% etilspirts, makrogols 400, makrogolstearilēsteris, stearilspirts, attīrīts ūdens.

**Aknefug** ir balts viendabīgs gels, iepildīts plastmasas tūbā. Tūbiņa pa 25 g.

# Reģistrācijas apliecības īpašnieks un ražotājs

Dr.August Wolff GmbH & Co.KG Arzneimittel Sudbrackstraße 56, 33611 Bielefeld

Vācija

Tālrunis: 49 521 8808 05

Faks: 49 521 8808 334

E pasts: info@wolff-arzneimittel.de

# Šī lietošanas instrukcija pēdējo reizi pārskatīta 02/2020.

Sīkāka informācija par šīm zālēm ir pieejama Eiropas zāļu aģentūras (EMEA) mājas lapā [http://www.emea.europa.eu/.](http://www.emea.europa.eu/) kur ir arī saites uz citām mājas lapām par retām slimībām un to ārstēšanu.